Мыщ фэдиз нэшанэхэр зэфэпхьысыжьынхэшъ, ахэр зэкIэ зэхэубытагъэу къыгъэлъагъоу гущыIэм зы определение ептыныр псынкIагъоп. ЕтIани бзэ  пэпчъ мы нэшанэхэм ащыщхэр щызэтефэжьхэрэп: зым нэшэнэ нахьыбэ, адырэм нахь макIэ щыриI, ящэнэрэм ежь инэшэнэ шъхьафхэр хэлъынхэ ылъэкIыщт. Ащ къыхэбгъэхъожьын фае гущыIэм икъэгъэнэфэн е шъошэ къодыемкIэ, е мэхьэнэ къодыемкIэ, е логикэмкIэ екIуалIэхэрэр зэрэщыIэхэри. Джары бзэшIэныгъэлэжьхэр гущыIэкIэ узэджэщтымкIэ зыкIызэдырамыгъаштэрэр. Анахь зэдаштэрэр мыщ фэдэ определениер ары: